hu pt en en hu hu hu hu hu hu en en en el ml en en en en hu hu hu en hu hu hu hu hu es en en en en en en en es de de fr en fr fr en it fr nl pl fr jbo sv en hu hu hu en hu hu hu hu hu hu hu hu hu hu hu hu hu hu hu en hu hu en en hu en en en pl en en en en en sv fr de de fr fr fr sv en fr en ja fr de fr es nb fr de en en sv de de fr en fr it en fr hu en hu el hu hu hu en hu en hu en hu pl nl en en en en en en en en en en en en en en en it eu en de en fr en fr hbs_lat hu cs hu hu fr hu hu sk de hu hu hu hu hu hu et hu hu hu hu pt hu hu sk sk hu az en hu hu pl hu en hu ca en hu hu hu en hu hu hu hu hu hu hu en hu fr en en en en en en en
Az AICA, a FESZ, a JAK és a Szépírók Társasága közös nyilatkozata a Nemzeti Kulturális Alap új kollégiumainak delegálási folyamatáról | no MMA!
Art, Social Justice and Culture
political background – HU
← Az OTÉ követelései
A megszűnés szélére kerülhet a József Attila Kör →
Az AICA, a FESZ, a JAK és a Szépírók Társasága közös nyilatkozata a Nemzeti Kulturális Alap új kollégiumainak delegálási folyamatáról
Posted on February 4, 2016 by ellenpolus
Az AICA Műkritikusok Nemzetközi Szövetsége Magyar Tagozata, a Független Előadó-művészeti Szövetség, a József Attila Kör és a Szépírók Társasága közös nyilatkozata a Nemzeti Kulturális Alap új kollégiumainak delegálási folyamatáról
A Nemzeti Kulturális Alap több mint 20 éven keresztül az autonóm szakmai döntéseken alapuló kultúratámogatás legfontosabb intézménye volt. Szakmai kollégiumokra épülő működésével hozzájárult a magyar kultúra sokszínűségének fenntartásához. A kormány 2015 végén egy olyan törvénymódosítási javaslatot nyújtott be, amely radikálisan csökkentette a szakmai szervezetek beleszólását az NKA pályázatok elbírálásába: előírta, hogy a Magyar Művészeti Akadémia delegáltjai kell, hogy kitegyék a kurátorok egyharmadát, további egyharmadot a minisztérium és egyharmadot a szakmai szervezetek jelölhetnek. Ez a módosítás az NKA szakmai autonómiáját, ideológiai semlegességét, demokratikus működését radikálisan korlátozza. A módosítási javaslat ellen tavaly novemberben tizennyolc szervezet tiltakozott az Emberi Erőforrások Minisztériumánál, levelükben az MMA térnyerésén túl azt is kifogásolták, hogy ezt a súlyos változtatást semmiféle egyeztetés nem előzte meg a szakmai érdekképviseleti szervezetekkel. Hoppál Péter államtitkár válaszlevelében azt ígérte, hogy konzultációra fogja hívni az aláíró civil szervezeteket, amire azóta sem került sor, a törvénymódosítást viszont 2015 decemberében megszavazta a parlament. Az NKA autonómiájával kapcsolatban további aggodalomra ad okot az az elképzelés, hogy az eddig önállóan működő Igazgatóságát beolvasztanák az Emberi Erőforrások Minisztériumába.
2016 januárjában az AICA Műkritikusok Nemzetközi Szövetsége Magyar Tagozata, a Független Előadó-művészeti Szövetség, a József Attila Kör és a Szépírók Társasága is meghívást kapott, hogy vegyen részt a szakmai szervezetek egyikeként az NKA új kollégiumainak delegálási eljárásában. Mivel azonban úgy látjuk, hogy az NKA módosított delegálási rendszere erősen korlátozza az Alap szakmai függetlenségét és ideológiai semlegességét, és félő, hogy a szakmai szervezetek által delegált kurátorok statisztaszerepbe kényszerülnek, úgy döntöttünk, hogy nem veszünk részt a delegálásban. Döntésünkről tájékoztattuk a delegálásban részt vevő többi szervezetet.
Ezzel párhuzamosan az alábbi javaslatokat fogalmazzuk meg az NKA státusával és működésével kapcsolatban:
1. Az NKA kollégiumaiban legyenek 2/3-os többségben az önálló, jól dokumentálható tevékenységet végző szakmai szervezetek által jelölt kurátorok;
2. Az MMA csak a szakmai szervezetek egyikeként, velük azonos jogokkal, privilégiumok nélkül vegyen részt a delegálási folyamatban;
3. A kollégiumok támogatási arányainak és más pályázatok forrásainak felosztása az MMA elnökének jóváhagyásától függetlenül történjen;
4. Az NKA Igazgatósága maradjon önálló intézmény.
Meggyőződésünk, hogy ezeknek a feltételeknek a teljesülése jelentené a minimális garanciát arra, hogy az NKA továbbra is a kulturális sokszínűség fenntartását szolgálja és kiegyensúlyozott, szakmai alapokon nyugvó intézményként működjön.
Budapest, 2016. február 4.
Kovács Zita, Lengyel Anna, Nagy Zoltán társelnökök, Független Előadó-művészeti Szövetség
Gaborják Ádám elnök, József Attila Kör
Gács Anna elnök, Szépírók Társasága
This entry was posted in HU and tagged kultúrpolitika, MMA, NKA, tiltakozás. Bookmark the permalink.
← Az OTÉ követelései
A megszűnés szélére kerülhet a József Attila Kör →
« Jan   Jun »
archive / archívum Select Month December 2019  (1) October 2016  (1) June 2016  (1) February 2016  (2) January 2016  (4) December 2015  (3) November 2015  (6) July 2015  (2) May 2015  (5) April 2015  (3) March 2015  (5) February 2015  (8) January 2015  (3) December 2014  (10) November 2014  (13) October 2014  (19) September 2014  (22) August 2014  (21) July 2014  (26) June 2014  (32) May 2014  (33) April 2014  (17) March 2014  (29) February 2014  (32) January 2014  (51) December 2013  (48) November 2013  (36) October 2013  (66) September 2013  (35) August 2013  (25) July 2013  (30) June 2013  (49) May 2013  (92) April 2013  (113) March 2013  (224) February 2013  (137) January 2013  (158) December 2012  (124) November 2012  (21) October 2012  (1) July 2012  (1) January 2012  (1)
Az MMA botránya FB-csoport
Egységet a művészekért, és a művészet jövőjéért! (FB)
Összefogás a Kortárs Művészetért
Buda/post – A HU press review
Heinrich Böll Stiftung – Focus on Hungary
Rhytms of Resistance – Budapest
Hungarian Voice – Ungarn News Blog
MMA countdown – Free Artists welcomes the resigned MMA-members!